Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 25/12/7710	Stará Ľubovňa, 19.6.2013
EEČ : 2-59-83-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 31.5.2012, spisová značka Pv 25/12/7710, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený XXXXX po vzájomnej dohode s XXXXX dňa 31.05.2011 okolo 18.00 hod.   v katastrálnom území obce XXXXX okr. XXXXX v lesnom poraste na parcele č.  XXXXX v časti zv. Iľmy, ktorá patrí do lesného pôdneho fondu, vyrúbali a odcudzili 2 ks smreka o stredovom priemere 0,13 m a dĺžke 4,0 m, čím XXXXX XXXXX XXXXX spôsobil  škodu vo  0,36  €. 

Uznesením prokurátora Okresnej prokuratúry XXXXX zo dňa 31.5.2012, spisová značka Pv 25/12/7710, bola určená obvinenému skúšobná doba v trvaní 12 mesiacov.
Odôvodnenie:
	Uznesením  povereného príslušníka  Obvodného oddelenia PZ XXXXX zo dňa 18.01.2012 sp. zn. XXXXX bolo začaté trestné stíhanie a súčasne  vznesené obvinenie  ml. XXXXX a spol.  pre  prečin  krádeže podľa § 212 ods. 2 písm. d/  Tr. zák. spáchaný formou spolupáchateľstva podľa § 20 Tr. zák. 
                                         
	Tento prečin mal obvinený spáchať tak, že  po vzájomnej dohode s XXXXX dňa 31.05.2011 okolo 18.00 hod.   v katastrálnom území obce XXXXX okr. XXXXX v lesnom poraste na parcele č.  XXXXX, ktorá patrí do lesného pôdneho fondu, vyrúbali a odcudzili 2 ks smreka o stredovom priemere 0,13 m a dĺžke 4,0 m, čím XXXXX XXXXX XXXXX spôsobil  škodu vo  0,36  €. 

Uznesením tunajšej okresnej prokuratúry zo dňa 31.05.2012 sp. zn. Pv 25/12/7710-14 bolo podľa § 216 ods. 1 Tr. por. trestné stíhanie podmienečne zastavené a obvinenému bola určená skúšobná doba v trvaní 12 mesiacov. Uznesenie nadobudlo právoplatnosť 08.06.2012, teda  skúšobná doba uplynula  08.06.2013.

Obvinený v skúšobnej dobe viedol  bezúhonný život,  ako to vyplýva z informácie  Obce XXXXX   a  splnil podmienky podmienečného zastavenia trestného stíhania. V  registri trestov   nemá novší záznam.
 
Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka